CELEX: 62017CN0257
Language: fi
Date: 2017-05-15 00:00:00
Title: Asia C-257/17: Ennakkoratkaisupyyntö, jonka Raad van State (Alankomaat) on esittänyt 15.5.2017 – C ja A v. Staatssecretaris van Veiligheid en Justitie

14.8.2017   
            
            
               FI
            
            
               Euroopan unionin virallinen lehti
            
            
               C 269/2
            
         Ennakkoratkaisupyyntö, jonka Raad van State (Alankomaat) on esittänyt 15.5.2017 – C ja A v. Staatssecretaris van Veiligheid en Justitie
   (Asia C-257/17)
   (2017/C 269/03)
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Raad van State
   
      Pääasian asianosaiset
   
   
      Kantajat: C ja A
   
      Vastaaja: Staatssecretaris van Veiligheid en Justitie
   
      Ennakkoratkaisukysymykset
   
   
               1)
            
            
               Kun otetaan huomioon oikeudesta perheenyhdistämiseen 22.9.2003 annetun neuvoston direktiivin 2003/86/EY (EUVL 2003, L 251[, s. 12] oikaisu EUVL 2012, L 71[, s. 55]) 3 artiklan 3 kohta ja tuomio Nolan (EU:C:2012:638), onko unionin tuomioistuin toimivaltainen vastaamaan alankomaalaisen tuomioistuimen esittämiin ennakkoratkaisukysymyksiin, jotka koskevat tämän direktiivin säännösten tulkintaa oikeudenkäynnissä, jossa on kyse sellaisten perheenkokoajien, jotka ovat Alankomaiden kansalaisia, perheenjäsenien oleskeluoikeudesta, jos Alankomaiden lainsäädännössä säädetään, että tätä direktiiviä on sovellettava suoraan ja ehdottomasti tällaisiin perheenjäseniin?
            
         
               2)
            
            
               Onko oikeudesta perheenyhdistämiseen 22.9.2003 annetun neuvoston direktiivin 2003/86/EY [– –] 15 artiklan 1 ja 4 kohtaa tulkittava siten, että ne ovat esteenä pääasioissa kyseessä olevan kaltaiselle kansalliselle lainsäädännölle, jonka perusteella sellaisen ulkomaalaisen, joka on oleskellut laillisesti jäsenvaltion alueella perheenyhdistämisen perusteella yli viisi vuotta, erillistä oleskelulupaa koskeva hakemus voidaan hylätä sen takia, ettei kansallisen lainsäädännön mukaisia kotouttamistoimenpiteitä ole noudatettu?
            
         
               3)
            
            
               Onko oikeudesta perheenyhdistämiseen 22.9.2003 annetun neuvoston direktiivin 2003/86/EY [– –] 15 artiklan 1 ja 4 kohtaa tulkittava siten, että se on esteenä pääasiassa kyseessä olevan kaltaiselle kansalliselle lainsäädännölle, jonka perusteella erillinen oleskelulupa voidaan myöntää aikaisintaan hakemuspäivämäärästä alkaen?